Diari Oficial de la Generalitat Valenciana


Sumari del DOGV 9510, del 12-01-2023 (2022/12197)

RESOLUCIÓ de 14 de desembre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Altea International School, de l'Alfàs del Pi.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12276


Data del document
:   14-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de desembre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Altea International School, de l'Alfàs del Pi.  
  
  
 [2022/12866]  
Antecedents de fet  
  
Primer. Mitjançant la Resolució de 18 de març de 2021, de la Conselleria d'Educació, Cultura i Esport es va autoritzar al centre docent Altea International School, codi de centre 77331512, de l'Alfàs del Pi, la impartició dels següents ensenyaments del sistema educatiu britànic, fins a octubre de 2024, per a alumnat espanyol i estranger amb un total de 165 llocs escolars:  
«Des de Year 2 (6 a 7 anys) fins a Year 13 (17 a 1 8 anys)»  
Segon. En data 12 de setembre de 2022, la titularitat del centre presenta certificat d'acreditació de la Fundació British Council, amb validesa fins a l'octubre de 2024, per als següents ensenyaments del sistema educatiu britànic per a alumnat espanyol i estranger amb un total de 319 llocs escolars:  
«Des de Year 2 (6 a 7 anys) fins a Year 13 (17 a1 8 anys)»  
Tercer. La titularitat del centre aporta, juntament amb la sol·licitud, les titulacions del professorat.  
En data 7 de novembre de 2022, la Inspecció d'Educació de la direcció territorial d'aquesta conselleria a Alacant emet informe favorable respecte de les titulacions del professorat.  
Quart. La titularitat del centre també aporta juntament amb la sol·licitud de modificació de l'autorització documentació tècnica acreditativa de les obres realitzades en el centre.  
En data 23 de novembre de 2022, la Unitat Tècnica de l'esmentada direcció territorial emet informe favorable pel que respecta a les instal·lacions.  
A aquests fets són aplicables els següents  
  
Fonaments de dret  
  
Primer. En exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament i, en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de complir els requisits que, per a la creació de centres docents i la validesa oficial plena dels seus ensenyaments exigisca la legislació dels països conforme al sistema educatiu dels quals pretenguen impartir aquests.  
A aquest efecte, la titularitat del centre aporta certificat de la Fundació British Council, amb una validesa fins a octubre de l'any 2024, que afecta els següents ensenyaments:  
Des de Year 2 (6 a 7 anys) fins a Year 13 (17 a1 8 anys).  
Tercer. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, «el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració educativa.»  
Com que el centre imparteix ensenyaments equivalents a ensenyaments obligatoris en el sistema educatiu espanyol, resulta preceptiu sol·licitar informe a la Inspecció d'Educació de la direcció territorial d'aquesta conselleria a València, a fi que valore les titulacions del professorat aportades per la titularitat del centre.  
A aquest efecte, en data 7 de novembre de 2022, la Inspecció d'Educació de la direcció territorial d'aquesta conselleria a València emet informe favorable sobre aquest tema.  
Quart. De conformitat amb l'article 6 del Reial decret 806/1993 «els centres estrangers a Espanya hauran de complir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
A aquest efecte, en data 23 de novembre de 2022, la Unitat Tècnica de la direcció territorial d'aquesta conselleria a Alacant emet informe favorable, d'acord amb el que s'estableix en l'esmentat article.  
D'acord amb els antecedents de fet i fonaments de dret exposats, resolc:  
  
Primer  
Modificar l'autorització del centre docent privat estranger que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 31430095.  
Denominació genèrica del centre: centre docent privat estranger.  
  
Denominació específica del centre: Altea International School.  
Titularitat: Cultura y Educación Cautivador, SL.  
Domicili: carrer de l'Ermita, 12  
Localitat: l'Alfàs del Pi (03996)  
Província: Alacant.  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic, fins a octubre de 2024, per a alumnat espanyol i estranger:  
Des de Year 2 (6 a 7 anys) fins a Year 13 (17 a 18 anys) per a un total de 319 llocs escolars.  
  
Segon  
 La present resolució tindrà els seus efectes acadèmics a l'inici del pròxim curs escolar 2023-2024, i estarà condicionada a l'aportació puntual a aquesta administració, per part de la titularitat del centre, abans d'octubre de 2024, del certificat actualitzat de la Fundació British Council. En cas contrari, es procedirà, d'ofici, a la revocació de l'autorització d'obertura i funcionament.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 14 de desembre de 2022.- El secretari autonòmic d'Educació i Formació Professional: Miguel Soler Gracia.